Fostul preşedinte Ion Iliescu a ajuns marţi la Spitalul Elias, din cauza unor probleme de tensiune.

Foto: Inquam Photos / Lviu Florin Albei

În vârstă de 88 de ani, Iliescu a primit asigurări că nu e nimic grav, după ce a fost consultat de medici, anunţă stiripesurse.ro, citat de news.ro.

Fostul preşedinte al României a plecat apoi acasă.

Ion Iliescu nu a mai apărut de multă vreme în spaţiul public.

El a renunţat şi la postările pe blogul personal, ultima fiind din luna mai, cand a exprimat condoleanţe ca urmare a decesului fostului ministru al Integrării Europene din guvernarea PSD Hildegard Puwak.